Na temelju članka 2. stavak 2.točke 4. pravilnika o jednostavnim i drugim građevinama i radovima (NN112/17, 34/18, 36/19, 98/19, 31/20…) vijeće općine Bol je na 2/2023. sjednici dana 26.svibnja 2023. godine donijelo

ODLUKU

O POSTAVLJANJU SPOMENIKA

Članak 1.

Vijeće općine Bol dozvoljava postavljanje natpisa “BOL“ na poziciji Veli most na čest. zem. 514/1 k.o. Bol.

Natpis će činiti 3 slova izrađena od kamena, brački sivac „Avorio“, tip slova Humanist 521 bold, ukupne širine 240 cm, debljine 20 cm.

Slova B i L će biti visine 80 cm, a O će biti visine 100 cm i unutar njega će biti uklesano srce koje simbolizira neslužbenu himnu bola, „Ljubav je Bol, a Bol je na Braču“.

Članak 2.

Spomenik se postavlja sa ciljem informiranja posjetioca koji morskim putem dolaze u Bol, da dolaze upravo u Bol, ali i da bude promidžbeni photo point sa vizurom bolske Lože u pozadini.

Autor Spomenika je Ivica Jakšić Čokrić Puko.

Članak 3.

Ova odluka stupa na snagu osmog dana nakon objave u Službenom glasniku općine Bol.

Predsjednica općinskog vijeća

Nataša Paleka Jakšić